Vyf vas vir Krugersdorp-skieteryArgieffoto Vyf mense is in hegtenis geneem ná ŉ skietery Oujaarsdag in Munsieville, Krugersdorp, het die polisie in Gauteng Woensdag gesê. “ŉ Groep mense het amok gemaak in ŉ winkel,” het lt.kol. Katlego Mogale, woordvoerder van die polisie, gesê. “Die eienaar het sy vriend geskakel en daar was ŉ woordewisseling.” Sewe mense is beseer, waaronder ŉ sesjarige kind, het Chris Botha, woordvoerder van Netcare911, gesê. “Een van die kritiek beseerde persone is met ŉ helikopter na ŉ hospitaal in Johannesburg geneem,” het Botha gesê. “Die ander is na nabygeleë hospitale geneem.” Mogale sê die polisie het beslag gelê op ŉ vuurwapen en ŉ saak van poging tot moord is geopen. Lees ook: Ses beseer in Krugersdorp-skietery Oujaarsaand